WHA ออกหุ้นกู้ 2 พันลบ. ขายให้สถาบัน 27 มิ.ย.-1 ก.ค. รีไฟแนนซ์หนี้เดิม
WHA ออกหุ้นกู้ 2 พันลบ. อายุ 2 ปี 11 เดือน 28 วัน ดอกเบี้ย 2.75% ต่อปี ขายให้สถาบัน 27 มิ.ย.-1 ก.ค.นี้ ระดมทุนรีไฟแนนซ์หนี้เดิม-เป็นเงินลงทุน
WHA ออกหุ้นกู้ 2 พันลบ. อายุ 2 ปี 11 เดือน 28 วัน ดอกเบี้ย 2.75% ต่อปี ขายให้สถาบัน 27 มิ.ย.-1 ก.ค.นี้ ระดมทุนรีไฟแนนซ์หนี้เดิม-เป็นเงินลงทุน
24 มิ.ย. 2562

บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ระบุว่า บริษัท ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 3/2562 มูลค่าไม่เกิน 2,000 ล้านบาท  อายุ 2 ปี 11 เดือน 28 วัน ครบกำหนดไถ่ถอนปี พ.ศ.2565  มีอัตราดอกเบี้ยคงที่ร้อยละ 2.75 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยบริษัทจะเสนอขายหุ้นกู้ดังกล่าวแก่ผู้ลงทุนสถาบัน ระยะเวลาจองซื้อระหว่างวันที่ 27 -28 มิ.ย. และ 1 ก.ค. 62 ผ่านธนาคารยูโอบี และ บล.เอเซีย พลัส เป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้ ไปใช้เพื่อชำระคืนหนี้เดิม และ/หรือ ใช้เป็นเงินทุนเพื่อสนับสนุนการดำเนินงาน และ/หรือเงินลงทุน และ/หรือ ค่าใช้จ่ายในการลงทุนของบริษัท และ/หรือบริษัทในเครือ
อนึ่ง บริษัท ทริสเรทติ้ง จำกัด จัดอันดับความน่าเชื่อถือของหุ้นกู้ที่ระดับ “A-” แนวโน้มอันดับเครดิต “Stable” เมื่อวันที่ 13 มิ.ย.62